tartuNLP/wikipedia-smugri-20251201 huggingface dataset:
Иркаев, Николай Лазаревич

Никул Эркай (, 1906 панжиковонь 22 чи - 1978 аштемковонь 15 чи) — эрзянь кельсэ сёрмадей, валморозей, драматург, ютавтыця. Эрзя. 
Чачсь 1906 панжиковонь 22 чистэ Курилова эрзянь велесэ неень Рамаданбуесэ сокиця-видицянь семиясо. Теске прядсь колмо классо школанть. 1927 иестэ прядызе Пензань партиянь школанть, 1930 иестэ Весесоюзлнь коммунистэнь куляньсёрмадеень институтонть. 1933 иестэ важодсь Мордовиянь шкинемань НИИ-сэ.
Литературасо шкинемазо ушодовсь XX пингень 20-сь иетнестэ. Васенце валморонь пурнавксозо «Модась окстомсь» лись 1932 иестэ Саран ошсо, мейле «Корёнтнэ наксадсть» ёвтнемань пурнавкс. 1934 иестэ важодсь «Якстере теште», «Эрзянь коммуна», «Советский артист», «Полярная кочегарка» кулялопатнесэ ды «Сурань толт» ковставкссо. Теке жо иестэнть ульнесь примазь СССР-нь Сёрмадеень Вейсэндявксов. 
1936 иестэ ульнесь нолдазь «Моро Ратордо» поэмась. 30-це иетнестэ «Не рой другому яму» пьесат, ёвкст ды пакшанень ёвтнемат. Валморот ды поэмат ойнань шканть совасть «Кочказь лирика» пурнавксонтень (1945). 
Ойнадонть мейле сёрмадовксонзо Н.Эркаень ульнесть ломаньде ды мирэнь эйстэ: «Стихт ды поэмат» (1952), «Тундонь сад» (1959), «Теплынь» (1965). не иетнестэ сон сёрмалесь «Литературная жизнь», «Литературная газета», «Литературная Россия», «Дружба народов» ды лия., куншкань кулялопатнень ды ковставкстнень марто. 
Ульнесь «Сятко»/«Сурань толт» ковставксонть-журналонть прявтокс: 01.1956 ― 04.1958 эли (04.1956 ― 01.1959).
Никул Эркаень повестензэ: «Алёшка» (1959), «Берёзовая вода» (1963), «Новая родня» (1966), «Митяевы мечтания» (1975), «Шураган» (1980). Повестесь «Алёшка» ульнесь публикувазь «Костер» пакшань ковставксо, ульнесь ютавтозь ламо СССР-нь раськетнень кельтнес. 
Эркай ютавтнесь эрзянь кельс ламо сёрмадовкст: Н. Гоголень, А. Пушкинэнь, М. Горькоень, Т. Шевченконь, П. Павленконь, М. Джалилянь, Р. Тагорань, Д. Байрононь, В. Маяковскоень, И. Крыловонь, Л. Украинкань ды лиянь. 
Пек ламо сёрмадовксонзо, ледстнеманзо ульнесь публиковазь «Родники души» пурнавкссо, кона нолдазь ульнесь куломанзо мейле 1981 иестэ.
Никул Эркай - заслуженной Мордовиянь валморозей (1960), заслуженной сёрмадей МАССР (1966), МАССР-нь Государственной премиянь лауреат (1975). 1934 иестэ ульнесь примазь СССР-нь Сёрмадеень Вейсэндявксов, СССР-нь Верховной Советэнь депутат (1970).
Кулось 1978 иень аштемковонь 15 чистэ. Калмазь Саран ошсо.
1986 иестэ Никул Эркаень 80-иень чачома чистензэ Саран ошсо сонзэ лемсэ ульнесь лемдязь куро Светотехника микробуесэ, куро Ромоданово посёлкасо. 2005 иень ожоковонь 21 чистэ Ромадановань куншканьбуень ловнома кудонть икеле ульнесь панжозь валморрзеенть пельскеврунгозо (бюст), ды ловномакудоньте максть Никула Эркаень лем.
Вечканов, Серафим Емельянович

Вечкановонь Серафим (1914 умарьковонь 6 чи Каканьбиё - 1965 ожоковонь 23 чи Саран ош) — эрзянь сёрмадей ды валморозей. СССР-нь Сёрмадеень Вейсэндявксов совиця (1938 ие). МАССР-нь шкинемань заслуженной важодиця (1960 ие), Ине Ойнасо улиця. 
Эстедензэ.
Чачсь 1914 умарьковонь 6 чистэ Каканьбиё эрзянь велесэ неень Гагинэнь буень Алоошонь ёнкссо сокиця-видицянь семиясо. 
Пряды васенце класст тиринь велесэ, 1928 иестэ туи тонавтнеме Покшаратонь сокиця-видиця одломанень школав. Мейле прядсь тонавтыцянь курсат ды важодсь ушодыця классонь тонавтыцякс Иваньбиёсо.
1932 иестэ сон моли тонавтнеме Мордовской прявттонавтыцянь институтс, 3 курсонь прядозь тосто туи ды «Эрзянь коммуна» кулялопанть редакциясо литературань важодицякс. 1936 иестэ сонзэ саить служамо Якстере Армияв. Теде мейле 1941 иенть видс важоди редакторокс Мордовиянь книжной издательствасо.
Серафим Вечкановонь шкинема эскельксэнзэ ушодовсть 1930 иестэ, сестэ лугаянбуень «Вейсэнь семиясо» кулялопасо ушодовсть лиснеме сонзэ васенце валморонзо. 1932 иестэ саезь сон сёрмали «Эрзянь коммуна» кулялопасонть ды «Сятко» ковставкссо. 
Васенце валморонь пурнавксозо ульнесь «Моронть ушотксозо» (), сон лись 1933 иестэ, омбоцесь — «Монь тештем» () 1940 иестэ. 
Ине Ойнань васенце читнестэ саезь сон иди минек масторонть фашистэнь яттнэнь эйстэ. Важодсь «Сталинское Знамя» бригадань кулялопанть редакторонть полавтыцякс.
1944 иестэ, сэредеманть коряс сонзэ нолдызь Саран ошов, важоди Мордгизсэ редакторокс ды эрзянь секциянть ветицякс, мейле «Сятко»|«Сурань толт» ковставксонть редакторокс (1944–1959), МАССР-нь Сёрмадеень Вейсэндявксонть секретарекс, а 1959 иестэ 1964 иес, сон Вейсэндявксонть Прявт. 
1946 иестэ Вечкановонь лиси «Каштаз» () пурнавксозо, ков совавтозь 16 валморот, конат ульнесть сёрмадозь Ойнань иетнестэ. Седе тов сонзэ лисить: «Маней» (, 1955), «Чипалы», (, 1961), «Вечной тол» (, 1964) эрзянь кельсэ, «Стихи» (1952) ды «Солнышко» (1960) рузонь кельсэ.
Сонзэ сёрмадома лувозо лиякстоми сыця паро эрямосонть, ломанень покш виензэ ды тевензэ кемемасо, тиринь раськенть ды Масторонть эрямонзо кис ойме ёжонть марямозо. Сёрмадовикс ломантне - весе вечкить важодеме. Вечканов парсте ютавтыль рузонь кельстэ эрзяньтень, сонзэ валморонзо листь рузонь, ветькень, маринь, эстэнь, мадьяронь кельтнесэ.
КПСС-нь XXII съездэнь делегат (1943), МАССР-нь Верховной Советэнь депутат (1960 - 1964). МАССР-нь заслуженной шкинемань важодиця, СССР-нь Сёрмадеень Вейсэндявксос (1938).
Кулось 1965 иень ожоковонь 23 чистэ Саран ошсо, косо калмазьгак.
Товонь тикше

Товонь тикше (, ) — тикшень буе Орхидеянь семиястонть (Orchidaceae).
Чеерьпиле

Чеерьпиле (, ) — тикшень буе. Вейсэндявозь цецянсетнень раськесь ("Asteráceae").
Цецятнестэ мекштне саить медярво.
Казямо тикше

Казямо тикше (, ) — ламо эли вейке иень тикшень касовкст Маренонь семиястонть (Rubiaceae).
Сюракш тикше

Сюракш тикше (, ) — тикшень буе Гвоздикань семиястонть (Caryophylláceae).
Рутка

 
Рутка (, ) — тикшень буе Капстансетнень раськесь ().
Вейс пурнавозь цеця

Вейс пурнавозь цеця (, ) — тикшень буе Бобань семиястонть (Fabaceae).
Луганаронь сильгетикше

Луганаронь сильгетикше (, ) — ламоиень тикше Мятликовонь семиястонть (Poaceae).
Атяшкерьге

Атяшкерьге, лиякс: киньал, калэрьге тикше, карьолго (, ) — тикше шкерьгень буестэ Аспидиевэнь семиястонть ("Dryopteridaceae").
Ципирькай

 
Ципирькай (, ) — вейкеиень тикше вишка цеця марто, пурназь вейсэ. Ципирькаенсень ("Amaranthaceae").
Сакалов тикше

Сакалов тикше (, ) — вейкеиень тикше Мятликовонь семиястонть (Poaceae).
Умбрав

Умбрав (, ) — буе вейке- ды ламоиень тикше ды пельскуракшт Ликшань семиястонть (Polygonaceae). Лапужа лопанзо марто.
Эльденачко

Эльденачко (, ) — ламоиень перть касыця тикше, умбрав буень ликшань семиянь (Polygonaceae). 
Касы луга ланга, вирь, лей чирева, канавава, прок зыянонь кандыця тикше. Ундокссонзо ламо дубильной вещества марто. Лопанзо аволь ризанят.
Ловови ормадо лезэв тикшекс: пани сезялт, ды пичкавты пексэ середемат.
Лазырька

Лазырька (, ) — цецянь тикше, Мальвонь семиянь (Malvaceae). Ламоиень, кавтоиень, седэ сеетьстэ вейкеиень.
Сабля тикше

Сабля тикше (, ) — ламоиень Чурькамарень буень тикше Пшемечирьке тюсонь ёнкшенсетнень раськесь (Iridaceae).
Овтоумарь

 
Овтоумарь, лиякс: пазонь чавома чувто, казаньдомилка, пазонь наказамка, сеяньсакалт, татарумарь (, ) — тикшень буе Якстере цецянсетнень раськесь ("Rosaceae"), Розацецянь ("Rosales").
Мятань кондямо тикше

 
Мятань кондямо тикше (, ) — ламоиень тикше. Cэнь тюсонь цецянсетнень ("Lamiaceae").
Тундонь верькс тикше

Тундонь верькс тикше (, ) — Чистяконь буень (Ficaria) тикше Лютикэнь семиястонть (Ranunculaceae).
Цецянть формулась: .
Штатолтикше

 
Штатолтикше, лиякс: верень поти тикше, верькс тикше (, ) — тикше Маконсетнень раськестэ ("Papaveraceae").
Мушкотикше

Мушкотикше (, ) — ламоиень, вейкеиень тикшень касовкст эли пелькуракшт Ясноткань семиястонть (Lamiáceae).
Идем вика

 
Идем вика (, ) — вейкеиень ды ламоиень тикшень касовкст Бобань семиястонть (Fabáceae). Латинэнь лемэсь саеви кавто грекень "la" — «пек» ды "thuros" — «вечкевикс» валтнестэ.
Ведьпеште

Ведьпеште, лиякс: кальпеште, ведьбеште (, ) — веденьцецянь буень тикше Дербенникэнь семиястонть ("Lythráceae").
Титиря

Титиря (лиякс мерить: Чичавка, цициря, ясмук, (, ) — тикшень касовкст Бобань семиястонть (Fabáceae).
Пейнечурька

Пейнечурька (, ) — ламоиень тикшень касовкс Чурькань буень Амариллисэнь семиястонть Чурькаень семияалкссонь.
Пейнечурька чинень тикше

 
Пейнечурька чинень тикше (, ) — буень тикшень касовкст Капстансетнень раськесь (). Буенть лемесь саеви латинэнь "allium" валстонть (), сонзэ лопатнень чинест пейнечурькань.
Пурьгинепалакс

Пурьгинепалакс (, ) — буень тикшень касовкс. Вейсэндявозь цецянсетнень раськесь ("Asteráceae").
Цецятнестэ мекштне саить медярво.
Кудряв пурьгинепалакс

Кудряв пурьгинепалакс, лиякс: громпалакс тикше, пупиця тветка кирмалав, татаронь палакс (, ) — тикшень касовкс Пургинепалаксонь буестэнь. Вейсэндявозь цецянсетнень раськесь ("Asteráceae"). 
Пурьгинепалаксось - а изнявиця пакся тикше. Кавтоиень касовксонть серезэ 60—180 см штеренькондямо ундокс марто. Нетьксэсь видстэ аштиця. Цецямозо - паргине. Эмежесэ  — вишкине товнэ марто. Цеци панжиковсто — таштамковс, товонзо кенерить медьковсто—ожоковс. Цецятнестэ мекштне саить парсте медярво.
Кансявтикше

 
Кансявтикше (, ) — тикшень касовкс Бурачниконь семиястонть (Boragináceae). Ядовтов.
Наукань кряс латинэнь лемезэ "Cynoglossum" саеви ("киска") ды ("кель") валтнестэ, — келей ды шершам лопанзо кис.
Раужо пря тикше

Раужо пря тикше (, ) — тикшень касовкс Ясноткань семиястонть (Lamiáceae). 
Латинэнь лемезэ "prunella" саеви (), кона невти лопатьнень ды цецянть бурой тюсонть лангс. Истя жо () ("кирьгань орма"), секс мекс ловови ормадо лезэв тикшекс. Сонзэ ведьсэнть шлить керявкст, орвонь таркат ды парсте пичкавты сыявкст. 
Алкуксонь раужо пря тикшесь ("Prunélla vulgáris") — антиоксидант, виевгавты иммунитет, лоткавты вирусонь ормат ды таргоземат.
Чапамсь молиця лопанзо путыть ярсамопельс - салатс.
Паксячурька

Паксячурька, лиякс: овтонь чурька, идемчурька (, ) — ламоиень тикшень касовкс Чурька буень вид (Allium), Чурькань семияалксонь (Alliaceae) Амариллисэнь семиястонть (Amaryllidaceae).
Биологиянь видэнть лемесь саевсь  — «овто». Германиясо паксячурьканть лемесь () — "овтонь пиже чурька". Лемесь, паряк саеви мекс, паксячурькасонть ламо витаминт (сонзэ пурныть чадыковсто — панжиковсто), ды овтось стязь телень удомадонть ярсы тикшеденть, виензэ истя пурны. Цецятнестэ мекштне саить медярво.
Чачозо-покшолмазо.
Чурька прясь кувакине, 1 см эчкесэ. Пряст ундоксоньте кодаяк а сялгозь. Нетьксэсь колмоёнкссо, 15—50 см кувалмосо. Кавто лопанзо нетькссэнть седэ нурькинеть, 3—5 см келесэ. Цецямо ушоды панжиковсто - аштемковс.
Козулькай

 
Козулькай, лиякс: ватракшонь чиньчарамо, ватракшонь чипаня, педягай тикше (, ) — тикшень касовкс, Вейсэндявозь цецянсетнень раськесь ("Asteraceae", эли "Compositae"). 
Чачозо-покшолмазо.
Вейкеиень тикшень касовкс. Нетьксэзэ видэ, тарад марто, сэрьсэ 80 см-нь видс.
Аватеште

Аватеште, лиякс: атя теште, тештетикше, менелень тикше (, ) — тикшень касовкс Мелантиень семиястонть ("Melanthiaceae"). 
Ламоиень касовкс, конань нурькине ундоксонь пизезэ, ды кувака лисиця модасто нетьксэсь. Касовксось эри 50 иеть, цецямо ушоды 16—30-це эрямо иетнестэ. Тикшесь ядов, эйсэнзэ ули алкалоид вератрин.
Атятеште

 
Атятеште (, ) — тикшень касовкс Аватештень буень ("Verátrum") Мелантиень семиястонть ("Melanthiaceae"). Тикшесь ядов. Видэнь лемесь максозь Маттиасонь Лобел коряс.
Ламоиень касовкс, 15—160 см сэрьсэ, эри 50-де иедэ сех аламо. Нурькине видстэ ундоксонь пизезэ, ды ламо лия вейс пурназь ундокскеть. Кувака лисиця модасто кирькс нетькс марто (эчкезэ 2—3 см). 
Цеци аштемковсто — умарьков; видьмексэнзэ анок умарьковсто — таштамковс. Весемекс цецямось омбоцекс карми кавто—колмо иень ютазь. Васенцеде цеци 10—30 иестэ. Тикшесь ядов, кода ломанне, истя ракшатненень, мекштненень.
Ведев цирейлопа

 
Ведев цирейлопа (, ) — ламоиень тикшень касовкс Частуховонь семиястонть ("Alismataceae"). 
Тикшесь ядов, кода ломанне, истя ракшатненень.
Килангонь ведев цирейлопа

 
Килангонь ведев цирейлопа (, ) — ламоиень тикшень касовкс Частухань буень Частуховонь семиястонть ("Alismataceae"). 
Касы летьке таркасо, сёлт чирева, канавава. Ундокссонзо ули ламо крахмалт, секс сонзэ ярсыть рестазь.
Тикшесь ядов, кода ломанне кедс токазь, истя ракшатнененьгак.
Сюроютконь ведев цирейлопа

 
Сюроютконь ведев цирейлопа (, ) — тикшень касовкс Частуха буень ("Alisma") Частуховонь семиястонть ("Alismataceae"). Васенцеде ульнесь сёрмадозь бельгиянь ботаникэнть Леженэнь Александронь Луи Симононть эйсэ 1811 иестэ.
Касы Пелевеёнксонь пельшарганть. Весемикс касомазо сравтови Европань (совавты Россиянь), Африкань, лембе-чивалгома Азиянь, Пелевеёнкс Американь, Китаень, Афганистанонь, Казахстанонь, Монголиянь, Пакистанонь, Таджикистанонь ды Узбекистанонь таркатнева.
Марензэ вишкинькат, паряк анеявитьгак. Цецязо ашназа кирьксэв лопа марто. Цеци ды максы видьмекст аштемковсто таштамковс.
Тикшесь ядов, кода ломанне, истя ракшатненень.
Ванстомазо.
Тикшесь совавтозь Чилисемань Суомискандимасторонть, Латвиянь, Литвань, Эстэнь Якстере Книгатнес, истяжо Россиянь ёнксонь — Вологдань, Калининградонь, Нижнёй ёнксонь, Рязанень, Марий Элэнь, Мордовиянь, Татарстанонь, Удмуртиянь ды Ине-Петрань ошонь Якстере Книгатнес.
Калгодо марь

Калгодо марь (, ) — тикшень касовкс Сюронь семиястонть ("Poaceae"). Ламоиень эли вейкеиень касовкст, келейстэ касы Пелевеёнксонь пельшаронь вирьга. 
Латинэнь лемесь "Milium" икеле Кезэрень Римсэ ульнесь cуронь сюронть тешкcтамо.
Рацяня калгодо марь

Рацяня калгодо марь (, ) — тикшень касовкс Калгодо марень буестэ ("Milium") Сюронь семиястонть ("Poaceae"). 
Касы Пелевеёнксонь пельшаронь летке пичень вирьга. Видьмензэ молить ярсамо. Икеле, эйстэнзэ панильть кши. Пек вадря ракшатнень ярсамопель, видьметнэ вечкевить нармуньнэ.
Чеядавкс тикше

Чеядавкс тикше (, ) — ведьвечкиця ламо- ды вейкеиень тикшень касовкс Чеень семиястонть ("Cyperaceae"). 
Тикшесь те буенть касы ведь вакска, летке таркава, чеядавкс таркань вечкиця. 
Салмуксонь кондямо чеядавкс тикшенть парсте ломанть трить аквариумсо, калтнэ кекшyевить тосо, истяжо вянкставты веденть ды максы чапамо чачтый. Ламбамо чеядавкс тикшенть ("Eleocharis dulcis") вечксызь озавтомо Китайсэ, тантей чурькапалтозо седе содавиксэв кода «китаень ведень пеште».
Мазый черь

Мазый черь (, ) — тикшень касовкс Цирейлопань семиястонть ("Plantaginaceae"). 
Ламоиень тикшень касовкс, ацавозь мода ланга эли аламодо ведэнь потмова. Нолдазь нетьксэнзэ сурень кондят. Модаланга тикшенть алонькондямот, эли кирьрксэв лопанзо. Касы салтомо ведьсэ.
Чеядавксонь мазый черь

Чеядавксонь мазый черь (, ) — тикшень касовкс Мазый черь буень ("Callitriche") Цирейлопань семиястонть ("Plantaginaceae"). 
Чеядавксонь мазый чересь касы веси Европаванть, Пелевеёнкс Африкава, Азиява ды Пелевеёнкс Америкава. Касы ансяк аштиця эли састочудиця ведьсэ. Пек вечки эрькеть, сёлтт, эри 30 см веденть потмаксо.
Гуеньпочко

Гуеньпочко (, ) — кавтоиень тикшень касовкс Амбрелань семиястонть ("Apiaceae"). 
Буень латинэнь лемесь саеви — «велявкс», пряс велякадат, кодак ярсат видьмензэ. Касыть Европасо, Вишка Азиясо ды Сибирьга. 
Кавтоиень тикшесь покш нетькс марто, якстерьди петнявкс марто. Лопанзо колмоксть толгавт. Тикшесь ядов, кой-кить сёрмадыть геуньпочкосо ульнесь куловтозь Сократ.
Тешксэв гуеньпочко

Тешксэв гуеньпочко (, ) — кавтоиень тикшень касовкс Гуеньпочконь буень ("Conium") Амбрелань семиястонть ("Apiaceae"). 
Касы вирень кошкэва, луганарга, поронь пандопрява, кода пакся тикше видезь паксясо ды умарьпиресэ, кудовакска, кинь ды пирень перькава, чукшпрява, латкова, чугункань киванть. 
Касы Пелевеёнкс Африкава: Алжирга, Мароккова, Тунисга ды Эфиопиява; весэ Европань масторга; Азиява Турциято Китаень видс.
Россиясо европань пельксэ, Кавказсо, Чивалгомань Сибирьсэ.
Ундоксось штеренькондямо, ашназа. Нетьксэсь 60—180 см сэрьсэ. Васенце иенть тееви ундонть вакссо лопань пурнавкс, ансяк омбоцеиенть касы нетьксэсь.
Чудожов

 
Чудожов (, ) — ламоиень эли кавтоиень тикшень касовкс, Вейсэндявозь цецянсетнень раськесь ("Asteraceae", эли "Compositae"). Паксянь чудожов — виев паксянь тикше.
Пиресэ касыця чудожов

 
Пиресэ касыця чудожов (, ) — ламоиень тикшень касовкс Чудожовонь буень ("Círsium"), Вейсэндявозь цецянсетнень раськесь ("Asteraceae", эли "Compositae"). Паксянь чудожов — виев паксянь тикше. 
Ламоиень касовксось 50—200 см сэрьсэ, видстэ эли чирэв поназь ундокс марто. Нетьксэсь верев молиця, куншкасто тарадыиця, видстэ аштиця, ундов. 
Лопанзо чиполань, верьга ашна-пижэть, алга сизойть; нолдазь эли чавот, аволь пупицят, секс пиресэ касыця чудожовось лиякстоми лия чудожовтнестэ. Ундокс ваксо лопатне ал ды эллипсэнь ёнов молицят, пеевевть. 
Цецятьне ашна-ожот эли ожо-пижэть, сеетьстэ розовой тюссов. Цеци — аштемковсто ожоковс. Цецятнестэ мекштне саить медярво. 
Лопанзо ды од лисэвкстнэ молить ярсамопельс - анокстыть салатт, ямт, томбамот.
Паксянь чудожов

 
Паксянь чудожов (, ) — ламоиень тикшень касовкс Чудожовонь буень ("Círsium"), Вейсэндявозь цецянсетнень раськесь ("Asteraceae", эли "Compositae").
Лопанзо теить ундоксонь пурнавкс, конастонть касы нетькс 30-нь см-сто 200-нь см-ас; верьга нетьксэсь тарадыы. Цеци — аштемковсто ожоковс.
Паксянь чудожовось — пек а изнявиця пакся тикше кшинь сюронь касовксо, пирева ды од вирень касовкска. Виев пезэмкс ладсо ундоксозо сови модас 2—3 метрас, коли коли вастневить ундокст 5—6 метрань кувалмосо. 35 см-со прявт ундокстонть эйстэ туи эчкев ундоксонь пурнавкс, эйсэнзэ пурнави тикшенть ярсамопелезэ.
Цецятнестэ мекштне саить парсте медярво.
Бобансетнень раськесь

 
Бобансетнень раськесь (, ) — тикшень касовкст Бобацецянь семиястонть ("Fabales"). 
Ламо касовкстнэ те семиястонть — эрявикс ярсамопель.
Тикшень лемтне.
Бобансетнень раськесь:
Алкине миндальчувто

Алкине миндальчувто (, ) — куракшонь тикшень касовкст Розань семиястонть ("Rosaceae"). Миндалень буеалксонь ("Amygdalus") Сливачувтонь буень ("Prunus").
Тарадов лопаньпрыцяв куракш. Серэз 1,5 м видс. Лопанзо чопуда-пиже тюсо. Цецянзо мазый-розань тюссо, цеци тунда, лопань панжоманть шкасто. Эмежэсь — тов.
Алкине миндальчувтонть кастыть кода мазылгавтыця куракш. Товсонзо ули миндаль ой, секс сон моли ормань пичкавтомо. Васенце тундонь шкатнестэ мекштне саить эйстэнзэ медярво.
Пищаль тикше

Пищаль тикше (, ) — тикшень касовксонь буе Чеень семиястонть ("Cyperáceae"). Вейс путовить 4 биологиянь видт тикшень касовкст Чеень семиястонть.
Чачозо-покшолмазо.
Нетьксэнзэ кувакат, теинеть 1—3 м серьс.
Касома тарказо.
Пищаль тикшесь касы лембеёнксонь АВШ-нь Флорида штат-ёнкссо, Эверглейдс чеядавксонь таркасо. Тосо те тикшесь теи аютавикс таркат, сонзэ лопатне пек керицят, кода ракшатнень, истя ломаненьгак. Тесэ эрить ансяк эчькедь черепахат, крокодилт, аллигатортт.
Тенсть тикше

Тенсть тикше (, ) — вишка вейкеиень тикшень касовксонь буе Сюронь семиястонть ("Poaceae"). Паксянь тикше. Касы леень чудемава, чуваронь таркава, сови озавтозэньте. 
Чачозо-покшолмазо.
Тенсть тикшесь — вейкеиень касовкс.
Мёрингия

Мёрингия (, ) — тикшень касовксонь буе
Пазонь цецянь семиястонть ("Caryophyllaceae"). 
Чачозо-покшолмазо.
Ламоиень ды вейкеиень нурька ундоксов тикшеть 5—30 см серьсэ. Касовксось чаво эли суре лацо лопинензэ. 
Тикшень лемтне.
Линней Карл ботаниксэнть 1753 иестэ максь буеньте "Moehringia" наукань лем Мёрингэнь Пауля лемэнзэ коряс.
Сырниця тикше

Сырниця тикше (, ) — тикшень касовксонь буе. Вейсэндявозь цецянсетнень раськесь ("Asteráceae"). 
Пурнавить весемикс 400 видт, 170—180 эйстэст Пелевеёнкс Америкасо.
Вишпиляв

Вишпиляв, лиякс: вашонь пиле, медень тикше (, ) — ламоиень аволь серэйть тикшень касовксонь буе
Куяртикшень семиястонть ("Boraginaceae"). 
Чачозо-покшолмазо.
Вишпилявкстнэнь цецятнестэ мекштне саить парсте медярво.
Тикшень лемтне.
"Pulmonaria" буень лемесь саеви латинэнь "pulmo" — «тевеляв» ("pulmonalis" — «тевелявонь») ды секс не тикшетнень видтнэнь саить тевс тевелявонь орматнень эйстэ..
Чопода вишпиляв

Чопода вишпиляв (, ) — ламоиень аволь серэйть тикшень касовкс Вишпилявонь буень Куяртикшень семиястонть ("Boraginaceae"). 
Чачозо-покшолмазо.
Вишпилявкстнэнь цецятнестэ мекштне саить парсте медярво.
Лопанзо — тантей ярсамопель, эйсэст ламо аскорбиновой кислота ды лия витаминт; тунда теить салат.
Тикшень лемтне.
"Pulmonaria" буень лемесь саеви латинэнь "pulmo" — «тевеляв» ("pulmonalis" — «тевелявонь») ды секс не тикшетнень видтнэнь саить тевс тевелявонь орматнень эйстэ.
Эйдень каша

Эйдень каша (, ) — вейке-, кавто- ламоиень тикшень касовкс Маконь семиястонть ("Papaveraceae"). 
Тикшень лемтне.
Лемесь саеви валстонть, конань смустезэ "килей ведь" ("Glaucium corniculatum"). Кона сонсь саизеть лементь тюс эйстэ «валдо-сэнь», «пижелдт мери».
Сюракшов эйдень каша

Сюракшов эйдень каша (, ) — тикшень касовкс Глауциум буень Маконь семиястонть ("Papaveraceae").
Чачозо-покшолмазо.
Вейкеиень, седе сеетьстэ кавтоиень тикшень касовкс. Нетьксэсь 10—30 см сэрьсэ, тарадов. Ундоксваксо лопатьнеде аламо, нетьксэньснэ — озадыцят. Цецянзо покшт, вейкестэ аштицят, 4 мазы-якстере лопинень марто. Цеци чадыковсто-аштемковсто. Эмежэзэ — паргине, 25 см кувалмосо.
Маслиновоенсетнень раськесь

Маслиновоенсетнень раськесь (, ) — тикшень семия, кона вейсэнди 25 буень чувтт ды куракшт. Сехте содавиксэвть семиятьне эйстэст — сирть, сирень.
Дарькат-марькат

 
Дарькат-марькат (, ) — вейкеиень тикшень касыця, Тикшень маштыцянь семиянь ("Orobanchaceae"). 
Чачозо-покшолмазо.
Вейкеиень, пельс паксянь тикше. Ундоксонзо лавшот, аволь домкасто аштицят, ансяк эйсэст улить ундоксонь потицят, сынст эйсэ дарькат-марькат лия касовкстнэстэ потить веденть ды ярсамо веществатнень. 
Нетьксэнзэ видеть, аламодо тарадов. Лопанзо пижэть, видстэ ды алоньёнов молицят, пштипевть. 
Вастневи Европасо, Азиясо ды Пелевеёнкс Америкасо. Сехте содавиксэв Россиясо — тумовирень дарькат-марькат - ("Melampyrum nemorosum").
Дарькат-марькат касыть коткудав пизэ ваксс, кайси эсензэ видьмензэ, конат пек молить коткудавонь ал ёнов. Коткудавтнэ, манявить ды кандыть сынст модапотс, косо видьметне лисить.
Коломасов, Василий Максимович

Коломасов, Василий Максимович (1909 иень умарьковонь 14 чистэ Эрзянь Найман велесэ Покш Килейбуесэ - 1987 иень эйзюрковонь 6 чистэ) — эрзянь сёрмадей, валморозей, драматург, ютавтыця. СССР-нь Сёрмадеень Кужос совиця (1938).
Эстедензэ.
Василий Максимович Коломасов чачсь 1909 иень умарьковонь 14 чистэ Эрзянь Найман велесэ. Эйкакш порасто кундась тонавтнеме велень артельсэнть чувтосто строямонь, витемань-петемань тевтнес. Ды сон, весе тень парсте содазь, туекшнесь масторонь од стройкатнес важодеме. Сисем иень перть ютынзе Уралонь, Сибирень ды масторонь якшамо таркатнень. 1933 иестэ велявтсь тиринь велев ды сеске кучозель тонавтнеме партийной школав.Тонавтнемадо мейле важодсь «Сятко» ковставксо-журналсо, «Эрзянь коммуна» газетасонть ды редакторокс книгань издательствасо. Сёрмадомо ушодсь 1931 иестэ. Шкань апак таргсе кундась «Лавгинов» романонть сёрмадомо, конань прядызе 1940 иестэнть. 1941-1943 иетнестэ тюрсь фашисттнэнь каршо. Кода ойнань ветеран, Василий Максимович казезь Якстере Знамянь орденсэ ды зярыя медальсэ. 
Л. Елисеев сёрмадеесь «Лавгинов» романанть ютавтызеть рузонь кельс (1959). Романось книгань издательствасо нолдазель войнадо икелень иестэнть. Омбоцеде лиссь 1956 иестэ. 1962 иестэ «Лавгинов» ульнесь невтезь телевидениясо. 
Сёрмадовксонзо.
Содави кода ютавтыця эрзянь кельс болгаронь сёрмадеень шкинемаст (А. Ценева (, 1966), З. Дафинова (, 1966)), Н. В. Гоголень «Ревизор» пеедекшеманть, Г. Гейнень валморонзо, М. Шолоховонь «Судьба человека» ёвтнеманть ды лия.
Мерема (морамо-седямо кужо)

«Мерема» — авань ды цёрань сёдямо-морамо кужо.
Раськень морамо курось теезь Саран ошсо 2010 иень таштамковсто. Прявт тевекс ловови раськень койтнень вельмевтемась ды невтемась. Прявтось – Екатерина Модина, прядсь А. А. Архангельскоень лемсэ Пензань музыкань училища, Н. П. Огарёвонь лемсэ университет. Теде башка сон Н. П. Огарёв лемсэ университетсэ Раськень культурань институтонь раськень музыкань кафедрань тонавтыця, регионъютконь ды раськеютконь моротнень пелькстамотнесэ изниця. 
«Мерема» курось изнякшнось ламо пелькстамотнесэ Сарансо, Пензасо, Набережной Челнасо, Самарасо, Саратовсо, Ижевскойсэ, Омскойсэ, Сочисэ, Ало ошсо ды лия оштнэсэ, Эстониясо, Суомисэ ды Австриясо. «Меремась» изнясь раськеютконь казнень максомась пелькстамосояк (Эстония). Сон морси эрьва кодат покшчитнесэ: «Ошонь чи», «Мастя», «Изнямонь чи», «Содамочинь чи», «Медень чи», «Од ие» ды седе тов.
Акаевка (Лямбирьбуе)

Акаевка () — веле Лямбирьбуесэ, Мордовиясо.
Эрицятне.
Весероссиянь перепись населения (2002 ие):
Берсеневка (Лямбирьбуе)

Берсеневка () - веле Лямбирьбуесэ, Мордовиясо.
Эрицятне.
Весероссиянь перепись населения (2002 ие):
Блохино (Лямбирьбуе)

Блохино () — веле Лямбирьбуесэ, Мордовиясо.
Эрицятне.
Весероссиянь перепись населения (2002 ие):
Куконькай

Куконькай (, ) — вейке-, кавто-, седе сеетьстэ ламоиень тикшень касыцят, пелькуракшт, седе сеетьстэ  — куракшт ды чувтт Ципирькаень семиянь ("Amaranthaceae"). 
Россиясо касыть малав 30 видт. Кой-конат куконькатьнестэ паксянь тикшеть, молить ярсамопельс, эфирэнь ойекс. Кой-кона куконькатненеь мерить марч, ансяк те аволь истя. 
Ломанть кастыть киноа (Chenopodium quinoa) — пек питьней сюро, конань кастыть Лембеёнкс Американь раськетьне.
Григошин, Яков Пахомович

Григошинэнь Яков Пахомович (1888 сундерьковонь 3 чи Пензань ёнкссонь Еремеева велесэ — 1939 аштемковонь 24 чи) — эрзянь содавикс сёрмадей, валморонь ладсий.
Чачсь 1888 сундерьковонь 3 чи Пензань ёнксонть Шемышень буень Еремеева велесэ сокицянь-видицянь семиясо. Прядызе Казанень тонавтыцянь семинариянть, Саратовонь университетэнть ды аспирантуранть. Шкинема кизэ ушодовсь тонавтомасто школасо. Сестэ ушоды сёрмадомояк. Тееви литературань важодицякс «Якстере сокиця» кулялопасонть, мейле туи наукань важодемас МНИИЯЛИЭ-в. Сех покш теевксэзэ, конане сон максы ламо шка ды вий - васенце эрзянь келень Азбука. 
1931 иестэ лиси валморонь пурнавкс «Од велень гайгемат» (), косо кенярды лиякстоматненень, конат састь велев. Од эрямодо истя жо сёрмадсь «Од вий» (, 1933), «Колхозонь паксява» (, 1935), «Поздоровт теть, Мордовия!» (, 1935) нолдавкстнэсэ. Ловныцятненень пек мелезэст тусть ёвтнемань пурнавкстнэ «Толнэ» (, 1934), «Вирязонь нуцьказо» (, 1993).
И. Пиняевень ютавтомасо 1980 иестэ Яков Григошинэнь валморонзо листь рузонь кельсэ «Октябрьские зори» пурнавкссо. Я. Григошин содавикс кода драматург. Сон сёрмадызе пакшанень вейкеактсо пьесанть «Елкань перька» (), «Кузьма Алексеев» операс либретто.
«Цветок молодости» романонть сёрмадовксозо ёмась, кода лецти В. Горбунов:
1939 иень чадыковонь 24 чистэ ульнесь ледезь Саран ошсо, кода националист. Сонзэ сёрмадовкстнэнь ютавтыцянзо: Самарань эрзянь валморозеесь В.А. Багров кулось истя жо тюрьмасо; В.З. Иванов-Паймен кадовсь эрямосо, ульнесь казязь В.В. Ивановонь лемсэ Чувашиянь Прявт Казесэ.
Ансяк 1980-це иетнень прядомсто кармасть видстэ, ды апак пеле кортамо Я.П. Григошиндэ.
Ташто Кшуманця (Покш Игнадбуе)

Ташто Кшуманця () - эрзянь веле Покш Игнадбуесэ, Мордовиясо.
Веленть эрямось.
Эрьва кизэ ютавтневи Велень озкс.
Тантейчине куконькай

Тантейчине куконькай (лат. "Dysphania botrys", ) — вейкеиень тикшень касыцят Дисфания буень (Dysphania) Ципирькаень семиянь ("Amaranthaceae").
Россиясо касы европань пелькска ды Чивалгомань Сибирень лембеёнкска. Пек вечки касомо чуваронь ды кевень модат, чукшпрянь таркат, чугункань киванть чирева.
Чачозо-покшолмазо.
Тикшесь 15 - 60 см серьсэ, ожолт-пиже тюссо, тантей чире марто. Цеци медьковсто умарьковс. Икеле касовксос молиль ормань лезекс астма ды прянь середемстэ. Моли ки ичтожамо. Эйстэнзэ саить эфирень ой. Кода саить ламо - ядов.
Берсеневские Выселки (Лямбирьбуе)

Берсеневские Выселки — рузонь веле Лямбирьбуесэ, Мордовиясо.
Эрицятне.
Весероссиянь перепись населения (2002 ие):
Заберезова (Якстерекуро буе)

Заберезова () — мокшонь веле Якстерекуро буесэ, Мордовиясо.
Ашти Мокша леенть вейке сянглеенть лангсо. Кода лецтяви:
Эрицятнеде: 2002 иестэ ульнесь 35 лом., 2010 иень ловномасонть - 12 ломанть. 
Веленть лемденть.
Лемесь-невтема, велесь ульнесь путозь килей виренть тона боксо.
Эрицятне.
Весероссиянь перепись населения (2002 ие):
Левож (Оразайбуе)

Левож () — те мокшонь веле Мордовиясо, Оразайбуесэ.
Ашти 2 вп Левжа лейенть лисьмапрянзо эйстэ) лангсо. Кода лецтяви:
Эрицятнеде: 2002 иестэ ульнесь 1005 лом., 2010 иень ловномасонть - 1036 ломанть. 
Веленть лемденть.
Лемесь-гидроним. Ули лия арсема, лемесь саеви валстонть. 
Содавикс ломанть те велестэнть.
Левож велесэ чачсть:
Акчеево (Кузбуе)

Акчеево (, ) — печкасонь веле Кузбуесэ, Мордовиясо.
Ашти Мокша лей лангсо. Кода лецтяви:
Эрицятнеде: 2001 иестэ ульнесь 288 лом., 2010 иень ловномасонть - 1281 лом. 
Веленть лемденть.
Лемесь-антропоним. Лемесь саеви - + кез. - - валстонть.
Сомазляй (Ковёлбуе)

Сомазляй () — те мокшонь веле Мордовия Республикань Ковёлбуесэ.
Ашти 5 вп Рябца леень эйстэ. Кода лецтяви:
Эрицятнеде: 2002 иестэ ульнесь 308 лом., 2010 иень ловномасонть −261 лом.
Веленть лемденть.
Лемесь-антропоним. Теевсь икелень "Сомас" ("Сомай"≈"Сомаз") мокшонь цёрань лем + ( — ). 
Содавикс ломанть те велестэнть.
Сомазляй велесэ чачсть:
Эрицятне.
Весероссиянь перепись населения (2002 ие):
Ежка (Ковёлбуе)

Ежка () — те мокшонь веле Мордовия Республикань Ковёлбуесэ.
Ашти Сезелка лей, Мокша леенть сянглей эйстэ лангсо. Кода лецтяви:
Эрицятнеде: 2002 иестэ ульнесь 206 лом., 2010 иень ловномасонть - 157 лом. 
Веленть лемденть.
Лемесь-антропоним. Теевсь икелень "Ёжа" мокшонь цёрань лементь эйстэ, конань смустезэ: ( - ). 
Содавикс ломанть те велестэнть.
Ежка велесэ чачсть:
Эрицятне.
Весероссиянь перепись населения (2002 ие):
Од Толку (Ковёлбуе)

Од Толку (лиякс мерить: Вирь Толку, ) — те мокшонь веле Мордовия Республикань Ковёлбуесэ.
Ашти Рябца лей лангсо. Кода лецтяви:
Эрицятнеде: 2002 иестэ ульнесь 132 лом., 2010 иень ловномасонть - 105 лом. 
Веленть лемденть.
Лемесь-антропоним. Максозь Сире Толку веленть ланга (), кона ашти Шуструй лей лангсо. Лемесь саеви кезэрень мокшонь "Толку" лемстэ. 
Содавикс ломанть те велестэнть.
Од Толку велесэ чачсь:
Эрицятне.
Весероссиянь перепись населения (2002 ие):
Ускляй (Оразайбуе)

Ускляй () — те рузонь веле Мордовиясо, Оразайбуесэ.
Ашти Ускляй лангсо.Кода лецтяви:
Эрицятнеде: 2002 иестэ ульнесь 36 лом., 2010 иень ловномасонть - 33 лом. 
Веленть лемденть.
Лемесь-гидроним. 
Содавикс ломанть те велестэнть.
Ускляй велесэ чачсь:
Алово (Никольской буе)

Алово, лиякс: Алова, Алое () — эрзянь веле Никольской буесэ, Пенза ёнкссо.
Ашти Веж-Айва леень чиресэ. Кода лецтяви:
Эрицятнеде:
Веленть лемденть.
Лемесь – перенос. Эрямо таркась лемдизь истя тей од таркас Ало велестэ эрицятнэ. Ули лия арсемаяк, «ал» валстонть, - авасоло веленть эцстэ ули Алув-Пандо (). Кода сёрмады Инжеватов: лемесь саевсь Алов кезэрень эрзянь лемстенть.
Содавикс ломанть те велестэнть.
Алово велесэ чачсь:
Веленть эрямозо.
Велеть песэ ули Торпингень Ушмодейтнень Лецтнема Кевтарка кона ульнесь путозь-стявтзь 2013 иень таштамковонь 22 чистэ. Вейке кевсэнть максозь сёрма эрзянь кельсэ, конань 1941 иень сёксня Смоленэнь ёнкссонь Вязма ошонть алдо сёрмадызе Кипуров П.Е. малавиксэнзэ туртов (пунктуацуиясь ды сёрмадома нормась кадозь):
 "... Тюрима торкась кода Аловаста Сабанвеливичкас. Модась палэ и сорнэ, менельганть толт лифтнеть. Пэк стака. Монь марта минек велинь колмо ломанть, карматан аштимэ зярс виинык сатэ. Кие эйстынэк цидярды – се ёвтнесе..."
Кияк эйстэст кудов эзь са. Маштовсть.
Пиче веле (Ковёлбуе, Волгапинэнь)

Пичевеле () — те мокшонь веле Мордовия Республикань Ковёлбуесэ, Волгапинэнь веленьсовет.
Ашти Мокша лей лангсо. Кода лецтяви:
Эрицятнеде: 2002 иестэ ульнесь 86 лом., 2010 иень ловномасонть - 45 лом. 
Веленть лемденть.
Лемесь-антропоним. Теевсь икелень "Кичай ~ Кечай", эли "Кичат (Кйчай, Кечка)" мокшонь цёрань лемстэ теезь. Ули лия версия мекс мерить "Пиче веле - Сосновка", эрямо таркась ульнесь путозь пичевирь ваксс. 
Содавикс ломанть те велестэнть.
Пиче велесэ чачсть:
Эрицятне.
Весероссиянь перепись населения (2002 ие):
Косовань литературась

Косовань литературась ашти литературной произведениясто, конатнень сёрмадызь Косовань автортнэ албанонь, сербень, босниень ды туркань кельтнесэ. Косовань историясо явови османонь периодось, куш Османонь империянь кирдивийтне кардасть албанонь кельсэ сёрмадоманть 1912-це ие видьс. Те политикась кирдевсь сербской правлениянь шкасто Омбоце мировой войнань ушодомас.
Войнадо мейле школатнесэ тонавтсть сербень кельсэ. 1940-це иетнень прядовомсто якась салавань (подпольной) литература, кона теевсь ды печатавсь албанонь кельсэ. Эрьвась, кие рамиль «Rilinja» албанонь кельсэ газета, саевиль учётс тайной полициясо. Весе праватне албанонь келентень ды культурантень максовсть 1974-це иень од югославской конституциянь яволявтомадо мейле. Косовань албанской литературась ды культурась кармасть касомо-кепетеме.
1949-це иестэ «Jeta e re» литературной журналонь появамодо мейле албанонь кельсэ сёрмадыця югославиянь од автортнэнень ульнесь косо печатавомс. Башка монографият нолдавсть 1950-це иетнестэ. 1960-це иетнестэ косовань албантнэнь литературась кармась печатавомо ламонь-ламонь.
Серьёзной прозась, кода ловови, Косовасо появась 1950-це иетнень омбоце пельксстэ. Сестэ те жанрасонть сёрмадсть истят авторт, кода Митровицасто Хивзи Сулеймани, Приштинасто Адем Демачи ды Призрен алдо Гражданикстэ Антон Пашку. Истя жо Косовань XX-це пингень неявикс прозаиктненень кандовить Экрем Баша, Юсуф Буджови, Теки Дëрвисхи, Сабри Хамити, Рамиз Келменди, Мехмет Края, Бекир Муслиу, Реджеп Чосья, Муса Раниадани, Назми Ррахмани, Зейнуллах Ррахмани ды Азем Шкрели.
Косовань албантнэнь поэзиясь истя жо ульнесь вельть популярной, сонзэ юртнэ туить раськень койтнес. Икелень Югославиянь территориясо неень шкань албанонь поэзиянь ушодыцякс ловови Эсад Мекули. Лия неявикс неень шкань поэттнэнь ютксо Экрем Баша, Бесим Бокши, Ррахман Дедай, Мирко Гаши, Энвер Гьерчеку, Фахредин Гунга, Абдулла Конушевци, Дин Мехмети, Али Подримя ды Азем Шкрели.
Сербень литературань койтне састь XIII-це пингестэ. Сербень косовань XX-це пингень сехте неявикс-содавикс литератортнэнень кандовить Вукашин Филипович романистэсь, Даринка Еврич поэтессась, Радосав Стоянович писателесь, Петар Сарич поэтэсь ды прозаикесь, Лазар Вукович поэтэсь.
1970-1980-це иетнестэ косовань писательтне, кода сербенсетне, истя албанонсетнеяк, содавтозельть Косовань сёрмадеень вейсэндявкссо. 1980-це иень прядовомсто, зярдо пштилгадсь этнической ачарькодемась (конфликтэсь), сербтне кадызь те вейсэндявксонть, ды се шкастонть саезь Косовань сёрмадеень вейсэндявксос совить ансяк албанонь авторт. Те организациясь эзь кадово Косовань политической эрямодонть веёно, ламот сонзэ члентнэстэ, ютксост Ибрагим Ругова, аштесть Косовань Демократической лигань ушодкссо.
Ташто найман (Джяковица)

Джяковицасо Ташто найман (Покш найман) (, ) — Косовасо сехте ташто найман. Исторической таркасонть, косо ашти найманось, истя жо ашти ошонь Хадум сехте ташто мечетесь, кона стявтозель 15-це пингестэ.
Покш найманось ульнесь Джяковицань экономиканть седеекс, тесэ торговасть сеньсэ, мезе усксть маласо велетнестэ. Ташто найманось калавтозель-лондавтозель 1999-це иень Косовань войнань шкасто, мейле строязель одс.
Мечетенть перька аштить калмолангонь путовкст, конатнень лангсо скульптурной декор ды Османонь ташто кельсэ сёрмадовкст. Умонь шкасто тосо калмасть Джяковицань содавикс кудораськень ломантнень. Мечетень комплексэнтень совакшнось истя жо хамам (туркань баня), конань яжизь 2008-це иестэ, ды 1671-це иень "ташто библиотекань здания" (янгазь Косовань войнанть шкасто).
Ташто найманось ашти ошонь куншкакуронть вакссо Крана леенть тона чиресэ сэденть трокс 5 минутань ютамо туросо. Найманось саи малав 3,5 га покшолмасо тарка, прявт куринканзо кувалмось 1 км, сонзэ кувалт аштить малав 500 лавкат. Тосо истя жо ашти мечеть ды зярыя тюрбеть. Ташто найманонть куншкасо ашти часонь башня, кона стявтозель 1597-це иестэ. 1912-це иестэ, Балканонь войнатнень шкасто, сон янгазель, мейле одс кепедезель.
Историясь.
Джяковицань Покш найманось чачсь васень мастертнэнь ды ремесленниктнень появамост марто. Те ульнесь, зярдо Джяковицась получась касабынь (вишка ошкень) статус. Васенцекс наймандонть сёрмадсь Эвлиа Челеби туркань путешественникесь, кона сакшнось Джяковицав 1662-це иестэ ды дивась сонзэ мазычинтень. Покш наймансонть ульнесть ламо эрьва кодат лавкат. Тосо торговасть кшнинь коряс мастерт, кедень тейниця мастерт, кодыцят, жестянщикть, шорникть ды истя седе тов.
Литературась.
Косова Республикасо туризмась

 Косова Республикась ашти Европань обедъёнкс марто чилисема ёнкссо, Балканонь полуостровсо, Косово географической регионсо. Сербиянь конституциянть коряс, Косова Республикань территориясь - те Сербия Республикань пелькс ды сови сонзэ эйс кода Автономной край Косово ды Метохия, ансяк алкуксчисэ Косовась Сербиянь кирдивийтнесэ а кирдеви.
Косовань туристической объекттнэс кандовить иллирийской, дарданской, римской, византийской, сербской ды османской шкань археологической наследиясь, традиционной албанонь кухнясь, архитектурась, религиозной наследиясь, койтне ды пертьпельксэнь ландшафттнэ. Региононь ламо памятниктне яжазельть Косовань войнань шкасто (1998—1999).
«New York Times» аравтызе Косовань 36-це таркас се таркатнень ютксо, конатнес эряви пачкодемс 2011-це иестэ. Секе жо иестэнть Косовась кепедевсь малав 40 таркас (местас) Skyscanner поисковой системасонть, кона путы питне мировой туризмань касомантень..
Статистикась.
Косова Республикань статистической агенствась невтни инжень кудотнень коряс статистиканть эрьва кварталсто 2008-це иестэ саезь. Эрьва кварталсто инжень кудосо ютавтозь ветне (нерезедентэнь): 10 000-сто саезь 13 000-с 2008-це иестэ, 14 000-сто саезь 24 000-с 2009-це иестэ , 16 000-сто саезь 22 000-с 2010-це иестэ ды 11 000-сто саезь 22 000-с 2011-це иестэ. Статистической агенствань даннойтнень коряс, 2016-це иень 3-це кварталсто инжень кудотнесэ эрясть весемезэ 36 872 ломанть, конатнестэ тосконь эрицятнеде ульнесть 29,23 %, 70,77 % — лия масторстольть.
Таблицасонть невтезь инжетнень-аволь резиденттнэнь ламочист само масторост коряс (даннойтне 2011-це иень):
Стакачитне.
Сербиясь ванны Косованть кода эсь территориянь пелькс. Секс туристтнэнень, конатнень паспортсост Косова Республикань штампт, а мерить Сербияс совамодо..
Косовань вилайет

Косовань вилайет (осман. ولايت قوصوه, Vilâyet-i Kosova‎; ; ; макед. Косовски вилает, сербохорв. Kosovski vilaet; ) — Балканонь полуостровсо Османской империянь провинция, кона совавтсь эсензэ эйс Косовань территориянть ды Македониянь покш пельксэнть. Санджак сербско-черногорской регионось истяжо формальна совавтовсь вилайетэнтень, куш 1878-це иестэ саезь 1909-це иес ульнесь Австро-Венгриянь оккупация ало. Ускюб (Скопье) ульнесь провинциянь административной куншкакурокс ды сехте покш ошокс, косо эрясть 32 000 ломанть. Покшолмань коряс омбоце ошось — Приштина, ломанензэ 30 000.
Вилайетэсь совавтсь эсензэ эйс вете санджакт:
Косовань вилайетэнть лангс албанонь национальной движениясь вансь кода албанонь независимой государствань прообраз лангс. Самай сонзэ территориясо теезель Призренэнь лигась.
Балканонь васенце войнадонть мейле вилайетэсь ульнесь явозь Сербия, Черногория ды Албания ютксо.
Призренэнь санджак

Призренэнь санджак (, , ) ― Османской империянь санджактнэстэ вейкесь, административной куншкатарказо Призренсэ. Теезель сеске, кодак Османонь империясь нельгизе Призренэнть Сербской деспотиянть кедьстэ 1455-це иестэ. Сербиянь кадовозь территориясь саезель Смедеревань прамонзо марто 1459-це иестэ ды явозель истямо санджакс: Вучитрнэнь санджак, Крушевацкой санджак ды Смедеревань санджак. Балканонь васенце войнанть ушодовомсто 1912-це иестэ Призренэнь санджаконь территориянть занизь Сербия королевствань ды Черногория королевствань ушмотне. Лондононь договоронть коряс, кона сёрмадстозель 1913-це иень панжиковонь 30-це чистэ, Призренэнь санджаконь территориясь явозель Сербиянь ды Черногориянь ютксо.
Административной явомась.
Османской империянь 1571-це иень регистранть коряс, Призренэнь санджаксонть ульнесть вете нахият: Призрен, Хоча, Жежна, Трговиште ды Бихор.
Санджаконь икелень седе покш территориясь ней сови Косовас (Призрен ды Хоча), Сербияс (Жежна, Нови-Пазар ошонть эйстэ 20 км обедъёнкс марто чилисема ёнов) ды сех вишка пельксэсь ― Черногорияс (Бихор ды Трговиште, кона Рожае вакссо).
Шкодер, Призрен ды Косово вилайеттнэ.
1867-це иестэ Призренэнь санджакось ульнесь вейсэндязь Дибринэнь санджаконть ды Скадаронь санджаконть марто, ды вейсэ сынь тейсть Шкодер вилайет. 1871-це иестэ Призренэнь санджакось совась одс теезь Призренэнь вилайетс. Призренэнь вилайетэсь Призренэнь санджаконть марто вейсэ совасть Косовань вилайетс, кона теезель 1877-це иестэ. Призренэсь кармась улеме Косовань вилайетэнь административной куншкакурокс.
Младотурецкой революция.
Младотурецкой революциядо мейле 1908-це иестэ Османонь империясо ютасть васень парламентской кочкамот, Призренэнь санджаксояк.
Пекстамозо-лоткавтомазо.
1912-це иень ожоковонь прядовомс Балканонь васень войнанть пингстэ Призренэнь санджаконть занизь Сербия королевствань ды Черногориянь ушмотне. Лондононь мирной договоронть коряс, конань сёрмадстызь Лондононь конференциясонть 1913-це иестэ, сонзэ территориясь ульнесь явозь Сербиянь ды Черногориянь ютксо.
Ульпиана

Ульпиана — Мёзиясо кезэрень римень ош (ней сон пельс ловозь (частична признанной) Косово Республикань государствань территориясо).
Ошось ледстневи эштё Страбон географонть сёрмадовкссонзо кода «ташто ош» («старый город»). Ульпианась лемдязель Марк Ульпий Траян императоронть лемга. Те ошось ульнесь пек эрявикс перевалочной таркакс се кинть лангсо, кона сюлмасьЭгейской иневеденть ды Дунаенть ды кинть, кона ветясь Адриатикасто алов Дунаень чудеманзо коряс Ратиарияв. Ульпианадо аволь васоло сравтовкшность сиянь ламодояк ламо рудникть.
Notitia Dignitatum пачти: ошсонть аштесь римень гарнизон. Диоклетианонь пингстэ областной администрациянь реформась теизе Ульпианань Дардания од провинциянь прявтошокс ды епископонь эрямо таркакс. 479-це иестэ ошось ульнесь грабазь ды яжазь 3 тёжат готтнэсэ, конатнень прявтсоль Теодорих Великой. Марцеллин Комит византиянь историкесь пачти: дарданонь кодамо-бути ош пек калавтозель модасорномасо 518-це иестэ. Паряк, те ульнесь Ульпиана. Юстиниан I-нь пингстэ, Прокопий Кесарийскоень пачтямонзо коряс:«"В области дарданов был древний город, по имени Ульпиана. Стены этого города разваливались и были вообще непригодны. Большую часть их император разрушил [и выстроил новые], придал этому городу много других украшений и, доведя его до того прекрасного вида, в каком он является теперь, назвал его Юстинианой Секундой; последним словом римляне обозначают „Второй“."»
VI-це пингестэ ошонть, арсеви, янгизь славянтнэ. Ульпианань таркасо неень археологтнэ мусть ламо монетат, барельефт, кудонь фундаментт.
Призренэнь лига

Призренэнь лига — Албаниянь национальной организация, кона теезель 1878-це иень аштемковонь 10-це чистэ албанонь национальной одс чачомань (возрождениянь) лувсо. 
Историясь.
Теезель Призрен ошсо Берлинской конгрессэнь решениятнень топавтомас анолдамонь кис; конгрессэнть коряс, сестэнь Османской империянь кона-кона приграничной таркатне максозельть Черногориянень ды Грециянень. Те тевесь пек ацирьгавтынзе тосо эриця этнической албантнэнь.
1878-це иень аштемковонь 10-це чинь съездсэнть ульнесть феодально-патриархальной знать, чиновникть ды покш наймунт. Васня организациясь теезель туркань правительстванть лездамонзо вельде, ансяк 1878-це иень сундерьковсто кармась вешеме албанонь населения марто областтнень туртов автономия, мезесь пачтинзе Призренской лиганть ды туркань правительстванть юткссо сюлмотнень керямонтень.
1880-це иестэ лигань прявтокс теевсь Абдуль-бей Фрашери. Ломантне кепедевсть ды туркань правительствась ульнесь панезь албанонь населения марто таркатнестэ. 1881-це иестэ Призренэнь лигась яволявтызе прянзо неть территориятнесэ временной правительствакс. Ансяк туркань правительствась лепштинзе албанонь ушмотнень ды изнизе Призренэнь лиганть.
Нармушадь

Нармушадь - велесь Шиловонь буесэ Рязанень ёнкссо. Ашти Торта лейсэ.
Лем лисьмапрязо.
Лемесь лисесь мещёрань кельстэ "нарму" (нармунь, косо -нь - аламолгавтниця педевксесь) ды "шадь" (сэдь) валтнестэ.
Эрямопинге.
Велесь васня кадовсь 1578 иесэ прок "Нермошед".
Мещёра (раське)

Мещёра - кезэрэнь суоми-угорань раськесь, конась солавтовсь рузонь ды эрзянь раськетьсэ. Эрсь Ока лей чиресэ (Мещёрань лодом).
Кель.
Ули Курбский чиняз яволявтнема:Кучсамизь минек сестэ Иван Кежев колоньгемень тюжат ломанеть марто Рязанень мастор пачк ды мейле Мещёрань мастор пачк, косо ули мордовской кель.Смолякова пурназь материалт коряс кортави, те келесь ульнесь сехте маласонь эрзянь кель видьс.
Культура.
Культура ульнесь пек маласонь эрзянь культура видьс.
Мещёрань кель

Мещёрань кель - суоми-угрань кель.
Ули Курбский чиняз яволявтнема:Кучсамизь минек сестэ Иван Кежев колоньгемень тюжат ломанеть марто Рязанень мастор пачк ды мейле Мещёрань мастор пачк, косо ули мордовской кель.Смолякова пурназь материалт коряс кортави, те келесь ульнесь сехте маласонь эрзянь кель видьс.
Лав

Лав — синдром, конась тееви прякедень лутневема эйстэ.
Джяковица (аэропорт)

Джяковица аэропорт — Косовань чивалгома ёнкссо Джяковица ошонть эйстэ авасоло аэропорт. Улить арсемат теемс аэропортонть гражданскоекс ды нолдамонзо тевс аволь питней коммерческой авиакомпаниянь ды сталмонь усксема рейстнэнь туртов.
Косо сон ашти.
Джяковица аэропортось ашти Джяковица ошонть маласо, Радонич эрькенть эйстэ 4 км пелечиёнксов.
Историясь.
Аэропортось строязель KFOR-нь туртов 1999-це иень Косовань войнадонть мейле уликс аэродромонть вакссо, конань нолдасть тевс велень хозяйствань тевтнень топавтомсто. Неень шкань аэропортось эрявсь седе пек военной ды гуманитарной рейстнэнь туртов. Ульнесь ответственностень итальянонь зонасо. Сехте покш самолётокс, кона валгонесь аэропортонтень, ульнесь Боинг 737.
2013-це иень ацамковонь 18-це чистэ аэропортосьИталиянь ВВС-нть эйстэ максозель Косова Республикань правительствантень. Итальянонь азорксчинть пингстэ Джяковица аэропортканть ютасть 27000-до ламо самолётт, 220000 пассажирт ды 40000-до ламо тоннат груз.
Таркасо (местной) ды национальной правительстватне арсить Джяковица аэропорттонть теемс гражданской ды коммерческой аэропорт. 2015-це иень ацамковонь чинь даннойтнень коряс - аэропортось пекстазь Косовань кирдивийтнесэ. Сон улевель натой конкурентэкс пек грузязь Приштинань аэропортонть туртов. Теде башка, Джяковица аэропортонть кис теяк: телень шкане сувось ашти тосо аволь истя сеедьстэ, кода Приштинань аэропортсо. Аэропортонь реконструкциянь проектэнть коряс арсеви кувалгавтомс ливтямо-озамо кинть 2400 метрас неень 1800 метрасто ды келейгавтомс сонзэ 30 метрасто 45 метрас. Истя улить топавозь ИКАО-нь стандарттнэ.
Кейла (ведьпрамо)

Кейла − Кейла ведьпрамось ашти Эстень Масторсо, Харьюмаа ёнкссо, Кейла волостьсэ, Кейла лей лангсо, Кейла-Йоа велесэ. Ведьпрамонть сэрезэ 6 метрат, келезэ - 70 метра, виевчинзэ кувалт ашти колмоцекс Нарва ды Ягала мельга.
Ведьпрамонь маласо ашти парк, косо 1833 иесэ Андрей Иванович Штакеншнейдерэнь проект коряс ульнесь вачказь Кейла-Йоа мызась, конанть азорокс ульнесь Александр фон Бенкендорф таркась седе мейле кармась содавиксэкс, кода Фалль замкась (Schloss Fall) Парксто ведьпрамос кись моли кавто седэнь трокс.
Ягала (ведьпрамо)

Ягала () — Эстэнь Масторсо ведьпрамо истямо жо лем марто леенть лангсо, Харьюмаа ёнкссо, Йыэляхтме волостьсэ, 
ашти 4 вайгельбеть леенть прамсто Финнэнь ведьуловов ды 25 вайгельбеть Таллин ошсто чиньстямоёнов.&lt;br&gt;
Ведьпрамонть сэресь - малава 8 м, келесь - малава 50 м. Сон вейке сехте покш Эстэнь Масторонь ведьпрамотнень ютксо. Ведьпрамось теи эсь ало истямо тарка, конаванть ютават ведень верьде прамонь шкасто вейке пестэ омбоцес. Те ведьпрамонть мель явовтыця тешксэсь. Ансяк эряви ваномс пильге алов: кевтне тосо покшт ды валанят.&lt;br&gt;
Ялгала ведьпрамось ашти Эстэнь Масторонь ванстома ало пертьпельксэнь объект.
Кезэрень шкатнесэ ведьпрамонть ульнесь простой ломантнень ютксо лия лемезэ: Йоарюнгас ()
Неугрунд краторось

Неугрунд краторось те Oсмуссааронь ды Красси усиянть ютксо аштиця ведь ало краторось, сыречизэ - 535 миллионт иеть. Неугрунд - те сехте покш ды сехте сыре Эстэнь Масторонь метеорит эйсэ теезь кратор.
Неугрунд краторось ловови сехте вадрясто ванстовозь краторокс. Краторонть диаметразо 9 вайгельбеть, келезэ 2,5 -3 вайгельбет ды сэрезэ 50-100 м. Краторось ашти ведь ало, секс сонзэ стака ванномс наукань ёндо. Метеоритеэнь пельде краторонть теевемась ульнесь доказазь 1998 иестэ.. Краторось пешксе эрьва кодамо ведь ало аштиця тевсэ, сексэ сонзэ васенце домкачизэ а содави, мереви, сон 500 метрадо седе покш.. Неень шкане краторонь домкачизэ 40-70 метрат.
Сонсь астероидэсь ульнесь малаво 1 вайгельбе диаметрасо. Взрывесь теевсь иневедсэ, косояк 100 вайгельбеть берёгстэ. Веденть эчкезэ се шкане ульнесь 100-200 метрат.
Краторонь координатт 59°20'N, 23°31'E.